Nr. 21.438/30.06.2022

REFERAT DE APROBARE

la proiectul de hotărâre privind aprobarea Regulamentului de organizare și funcţionare a

Consiliului Local al Municipiului Sighișoara, Județul Mureș

Doamnelor şi domnilor consilieri,

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, prevederi care reglementează, în prezent, modul de organizare și funcționare a administrației publice locale, dar și a activității autorităților administației publice locale;

Luând în considerare și prevederile Ordinului ministrului dezvoltării, lucrărilor publice şi administraţiei nr. 25/2021 pentru aprobarea modelului orientativ al statutului unităţii administrativ - teritoriale, precum şi a modelului orientativ al regulamentului de organizare şi funcţionare a consiliului local, cu modificările și completările ulterioare;

Ținând cont de prevederile Legii nr. 52/2003 privind transparența decizională în administrația publică, republicată;

Având în vedere că, Regulamentul de organizare şi funcţionare a Consiliului Local Sighişoara aplicabil în prezent, nu mai asigură pe deplin cadrul legal necesar desfășurării activității acestuia, dat fiind noul context legislativ, sens în care, se impune aprobarea unui nou Regulament de organizare şi funcţionare a Consiliului Local Sighişoara, pentru buna organizare și desfășurare a activității acestuia,

Vă prezint următorul proiect de hotărâre.

PRIMAR,

Sîrbu Ioan - Iulian

Nr. 21.434/30.06.2022 P R O I E C T

H O T Ă R Â R E A Nr. ____

privind aprobarea Regulamentului de organizare și funcţionare a Consiliului Local al

Municipiului Sighișoara, Județul Mureș

Consiliul Local al Municipiului Sighişoara,

Luând act de proiectul de hotărâre, înregistrat cu nr. 21.434/30.06.2022 şi referatul de aprobare, înregistrat cu nr. 21.438/30.06.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, prevederi care reglementează în prezent modul de organizare și funcționare a administrației publice locale, dar și a activității autorităților administației publice locale;

Având în vedere că Regulamentul de organizare şi funcţionare a Consiliului Local Sighişoara aplicabil în prezent, nu mai asigură pe deplin cadrul legal necesar desfășurării activității acestuia, dat fiind noul context legislativ, sens în care, se impune aprobarea unui nou Regulament de organizare şi funcţionare a Consiliului Local Sighişoara, pentru buna organizare și desfășurare a activității acestuia;

Luând în considerare și prevederile Ordinului ministrului dezvoltării, lucrărilor publice şi administraţiei nr. 25/2021 pentru aprobarea modelului orientativ al statutului unităţii administrativ - teritoriale, precum şi a modelului orientativ al regulamentului de organizare şi funcţionare a consiliului local, cu modificările și completările ulterioare;

Ținând cont de prevederile Legii nr. 52/2003 privind transparența decizională în administrația publică, republicată;

În temeiul prevederilor art. 129 alin. (2) lit. „a”, alin. (3) lit. „a”, alin. (14), art. 139 alin. (3) lit. „i” și ale art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O TĂ R Ă Ş T E:

Art. 1. Se aprobă Regulamentul de organizare și funcţionare a Consiliului Local al Municipiului Sighișoara, Județul Mureș, conform anexei, care face parte integrantă din prezenta hotărâre.

Art. 2. Cu data adoptării prezentei hotărâri, prevederile Regulamentului de organizare și funcţionare a Consiliului Local al Municipiului Sighișoara, aprobat prin Hotărârea Consiliului Local Sighişoara nr. 98/25.10.2012, își încetează aplicabilitatea și valabilitatea.

Art. 3. Prevederile Hotărârii Consiliului Local Sighişoara nr. 67/26.03.2020 privind aprobarea procedurii de desfășurare prin mijloace electronice a ședințelor Consiliului Local al Municipiului Sighișoara, în situații excepționale, constatate de autoritățile abilitate își păstrează valabilitatea, aplicându-se astfel cum au fost adoptate.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Secretarul General al Municipiului Sighişoara, Serviciul Administrație Publică Locală, Compartimentul Relația cu Consiliul Local și Monitorizarea Procedurilor Administrative, precum și doamnele și domnii consilieri locali din cadrul Consiliului Local al Municipiului Sighișoara.

Art. 5. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PRIMAR,

Sîrbu Ioan - Iulian

Avizat,

Secretar General,

Bizo Anca

Nr. 21.448/30.06.2022

RAPORT DE SPECIALITATE

al Compartimentului Relația cu Consiliul Local și Monitorizarea Procedurilor Administrative – Serviciul Administrație Publică Locală la proiectul de hotărâre privind aprobarea Regulamentului de organizare și funcţionare a Consiliului Local al Municipiului

Sighișoara, Județul Mureș

Doamnelor și domnilor consilieri,

Consiliul Local Sighișoara este constituit dintr-un număr de 19 consilieri locali.

Prin Ordinul Prefectului Județului Mureș nr. 391/26.10.2020 a fost declarat ca legal constituit, Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților.

Validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, s-a realizat urmare a comunicării încheierii civile nr. 1921/30.10.2020, pronunțată de Judecătoria Sighișoara, în dosarul nr. 3284/308/2020, aceștia depunând apoi jurământul în plenul ședinței consiliului local.

Organizarea și funcționarea administrației publice locale este reglementată, în prezent, de Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

Prin Ordinul ministrului dezvoltării, lucrărilor publice şi administraţiei nr. 25/2021 s-a aprobat modelul orientativ al statutului unităţii administrativ-teritoriale, precum şi modelul orientativ al regulamentului de organizare şi funcţionare a consiliului local, cu modificările și completările ulterioare;

Analizând textul Regulamentului de Organizare și Funcționare al Consiliului Local Sighișoara, aprobat prin Hotărârea Consiliului Local Sighișoara nr. 98/25.10.2012, am constatat că se impune modificarea și completarea acestuia, pentru a fi în concordanță și a răspunde cerințelor actuale, respectiv cele ale prevederilor Ordonanței de Urgență a Guvernului nr. 57/2019 privind Codul administrativ, cu modificările și completările ulterioare.

Raportat la reglementările legale în vigore conform cărora: ”Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”, iar potrivit art. 129, alin. (3), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul local ”aprobă statutul...... municipiului, precum și regulamentul de organizare și funcționare a consiliului local”.;

Având în vedere prevederile art. 138 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, cu privire la modul de desfășurare a ședințelor Consiliului Local, precum și preocuparea continuă a consilierilor locali pentru desfășurarea în condiții corespunzătoare a dezbaterilor din ședințe;

Ținând cont de prevederile art. 139 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, cu privire la modul de adoptare a hotărârilor Consiliului Local;

Luând în considerare prevederile Legii nr. 52/2003 privind transparența decizională în administrația publică, republicată;

Având în vedere cele prezentate mai sus, susținem proiectul de hotărâre inițiat de domnul Primar.

Serviciul Administrație Publică Locală

Șef Servciu,

Cristea Andra - Bianca

Compartimentul Relația cu Consiliul Local și Monitorizarea Procedurilor Administrative

Consilier, Consilier,

Olărașu Simona Stretea Bianca - Maria